Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 364/12/7702	Humenné, 12.9.2012
EEČ : 2-55-98-2012

U Z N E S E N I E

Trestná vec:	obvinený XXXXX a spol. 
Zločin:	spolupáchateľstvo zločinu prevádzačstva podľa § 14  ods. 1 Tr. zák. k §  355 ods. 2   písm. a/  Tr. zák.

Rozhodol: 	prokurátorka Okresnej prokuratúry Humenné
Podľa § 215 odsek 1 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 21. 05. 2012  okolo 16.0 hodine po vzájomnej dohode previezli na osobnom motorovom vozidle zn. Chevrolet  Tacuma ev. č.  ML 825 AF   z Medzilaboriec  na Železničnú stanicu v Humennom   za finančnú odmenu 40,- € dvoch nelegálnych migrantov zo Somálska Bashir Ciise Geediho, nar. 11.03.1995 a XXXXX Cabdulaahi Xaanshiho, nar. 21.10.1995 , ktorí nie sú štátnymi občanmi SR, pričom títo boli zadržaní hliadkou oddelenia azylu PZ v Humennom  na Železničnej stanici v Humennom a naspäť odvezení do Detského domova v Medzilaborciach,  

lebo nie je tento skutok trestným činom a nie je dôvod na postúpenie veci
Odôvodnenie:
	Uznesením vyšetrovateľa  ÚHaCP v Košiciach sp. zn.  ÚHCP 34/NJ-V-2012  zo dňa 31. 05. 2012 bolo začaté trestné stíhanie a súčasne vznesené obvinenie XXXXX a XXXXX pe spolupáchateľstvo zločinu prevádzačstva 
podľa § 14 ods. 1  Tr. zák. k § 355  ods. 2 písm. a/ Tr. zák.  na tom skutkovom základe, že dňa 21. 05. 2012 okolo 16.00 hod. po vzájomnej dohode previezli z Medzilaboriec, okr. Humenné z parkoviska od Obchodného doma TESCO na Železničnú stanicu v Humennom na osobnom motorovom vozidle Chevrolet Tacuma, striebornej farby, ev. č. ML-825 AD za finančnú odmenu 40,- € dvoch nelegálnych migrantov zo Somálska Bashir Ciise Geedi, nar. 11. 03.1995 a Cabdi Qadir Cabdulaahi Xaanshi, nar. 21.10.1995, ktorí nie sú štátnymi občanmi Slovenskej republiky a nemajú trvalý pobyt na území Slovenskej republiky a následne nelegálni migranti boli pri pokuse pokračovať v ceste na západne Slovensko Európy, na Železničnej stanici v Humennom zadržaní hliadkou oddelenia azylu Policajného zboru Humenné a odvezení naspäť do Detského domova v Medzilaborciach, pričom títo nelegálni migranti boli na území Slovenskej republiky zadržaní prvý krát dňa 12. 05. 2012 Oddelením Hraničnej kontroly PZ Zboj v ich služobnom obvode v katastri obce Nová Sedlica, okr. Snina, nakoľko sa na našom území  zdržiavali neoprávnene  a následne tieto maloleté osoby bez sprievodu boli umiestnení na základe  uznesenie Okresného súdu v Humennom zo dňa 13. 05. 2012 sp. zn. 1 PPom 11/1012 v Detskom domove XXXXX.

	Obaja obvinení   spáchanie vyššie uvedeného skutku priznávajú v tom smere, že  skutočne  zviezli z Medzilaboriec do Humenného na osobnom mot. vozidle  dvoch cudzincov,  o čo ich požiadal ich otec  XXXXX a to za 40,- €,  z toho 20,- € použili na natankovanie benzínu do vozidla.  Nevedeli, že sa jedná o nejakých migrantov, pretože v Medzilaborciach sa pohybujú aj cudzinci a to hlavne okolo múzea  A. Warholu. Mysleli si, že skutočne sa jedná o turistov, ktorí sa potrebujú iba dostať z Medzilaboriec do Humenného. 

	Svedok XXXXX, otec obvinených uviedol, že  kritického dňa sedel na lavičke pi múzeu A. Warholu, videl tam nejakých dvoch černochov, ktorí pozerali na sochu A. Warholu. Títo prešli aj okolo neho a sadli si neďaleko neho. Následne na to, jeden z nich   ho požiadal rôznymi posunkami a rečou, z čoho vyrozumel, že sa chcú dostať vozidlom do Humenného. Spýtal sa ich dokonca, či sú turisti, na čo mu odpovedali kývnutím hlavy, že áno.   Keď jeho syn XXXXX  vychádzal od Tesca domov na ulicu Cintorínsku, zastavil ho a vysvetlil mu, že čo chcú cudzinci a tiež, že mu  dajú peniaze, Obaja cudzinci ukázali po 20,- €.  Nakoniec sa dohodli a turisti dali synovi peniaze, ktorý ich odviezol s druhým synom Júliusom do Humenného.   O týchto neznámych osobách si skutočne myslel, že sú turisti. 
	Svedok XXXXX uviedol, že počas služby  dňa 21. 05. 2012  spolu s kolegom XXXXX  na vlakovej stanici v Humennom kontrolovali dvoch cudzincov u ktorých bolo zistené, že ide o maloleté osoby, ktoré bez sprievodu opustili Detský domov v Medzilaborciach. Jednalo sa o osoby zo Somálska.  Tieto deti im ukázali priepustky z Detského domova v Medzilaborciach. Následne na to ich preto odviezli do Detského domova v Medzilaborciach. 
	Svedok XXXXX sociálny pracovník Detského domova v Medzilaborciach uviedol, že  do ich detského domova sú umiestňované deti - migranti    na základe predbežného rozhodnutia súdu, kde im poskytujú starostlivosť.  Deti v detskom domove  majú voľný pohyb v priestoroch detského domova  a jeho priestor môžu opustiť na základe priepustky. Deti  zo Somálska, ktoré boli zadržané dňa 21. 05. 2012  na Železničnej stanici v Humennom  opustili Detský domov XXXXX  na základe priepustky  a boli políciou  vrátené naspäť do detského domova.  Dňa 23. 05. 2012 však opätovne opustili priestory Detského domova v Medzilaborciach a už sa do neho nevrátili, pričom ich pobyt nie je známy. 
	Z úradného záznamu ÚHaCP v Prešove zo dňa 14. 05. 2012 vyplýva, že  osoby,  ktoré obvinení zviezli z Humenného do Medzilaboriec dňa 21. 05. 2012   boli 
zadržané  hliadkou OHK PZ Zboj  dňa 12. 05. 2012  spolu s ďalšími 12-tími osobami, pričom maloleté osoby boli odovzdané pracovníkovi detašovaného pracoviska Snina ÚPSVaR Humenné. 
	Z pripojeného rozhodnutia Okresného súdu v Humennom sp. zn. 1PPom 11/2012  zo dňa 13. 05. 2012 vyplýva, že   v prípade  Bashir Ciise Geediho a Cabdi Qadir Cabdulaahi Xaanshiho  Okresný súd v Humennom   predbežne nariadil umiestniť maloletých do dočasnej starostlivosti Detského domova v Medzilaborciach. Rozhodnutie  nadobudlo právoplatnosť toho istého dňa.  Podľa správy Detského domova z Medzilaborciach zo dňa 29. 05. 2012vyplýva, že   maloleté osoby    Bashir Ciise Geedi a Cabdi Qadir Cabdulaahi Xaanshi  z ich zariadenia ušli.  Z ďalšej správy detského  domova zo dňa 23. 07. 2012 vyplýva, že  maloleté osoby   Bashir Ciise Geedi a Cabdi Qadir Cabdulaahi Xaanshi kritického dňa, teda 21. 05. 2012  bez sprievodu odišli na vychádzku do mesta, pričom boli zachytení hliadkou polície  v Humennom a následne vrátení späť do zariadenia, avšak dňa 23. 05. 2012 opäť tieto osoby ušli zo zariadenia detského domova  a toho času sa v zriadení nenachádzajú. 

	Z vyššie uvedených dôkazov, teda nevyplýva, aby obv. XXXXX a XXXXX  úmyselne   za odplatu organizovali pre maloleté osoby  Bashir Ciise Geediho a Cabdi Qadir Cabdulaahi Xaanshiho   prechod cez územie Slovenskej republiky, alebo nedovolené prekročenie štátnej hranice SR,  z ktorého dôvodu bolo preto rozhodnúť tak, ako je to uvedené vo výrokovej časti  predmetného uznesenia. 

Poučenie:
Proti tomuto uzneseniu je prípustná sťažnosť, ktorú možno podať  do troch dní od oznámenia  na Krajskú prokuratúru v Prešove prostredníctvom tunajšej prokuratúry. Sťažnosť má odkladný účinok. (§ 185 a nasl. Tr. por.)

JUDr. Magdaléna Sujová
prokurátorka